Eşkera bi ke rêxistina almane Welt Hunger Hilfe Efrîn de seba ke îşxalkeran û xerîban ca bikera xebetan ana ca.
28 rêxistinanê huqûqî vera  Welt Hunger Hilfe metnê protestoyî yo hempar weşana. Nêrazîbîyayîşan ra dima rêxistina almane Welt Hunger Hilfeya pare kerd ke înan Efrîn de xebatê xo vindarnayî.
Vervatoxê Rêxistina Heqanê Merdiman a Efrînî Îbrahîm Şêxoyî derheqê mesele de qisey kerd û îfade kerd ke dewleta tirke propaganda kena û bi nê hawayî Efrîn de xerîban cakena.
Şêxoyî eşkera kerd ke rêxistina almane Welt Hunger Hilfe zî seba nê armancî Efrîn de xebatî kerdêne. Şêxoyî vat: ''Şubeyê Dîlokî ya na rêxistine restorasyonê 400 keyeyî pêşnîyaz kerdî.  Nê keyeyan de cergî do biameyêne cadayene. Coka 28 rêxistinan metnêk amade kerd.''
Welt Hunger Hilfe zî eşkerayîyêke daye û vat ke înan projeyê xo yê restorasyonî vindarna.
